text: Maintenant, se Diex me consaut, 
   Ai nonmé une, qui moult vaut ; 
   Dont me couvient l'autre nonmer. 
   A Diex ! tant parfont amer ! 
   Moult est chascune bonne et sage, 
   En fais, en dis et en usage ; 
   Bien doivent à Dieu obéir, 
   Liement cuer et cors offrir ; 
   Adès monteplient en bien ; 
   Ne croi k'en eles faille rien. 
   Ce don leur donna Diex sans doute.
   Haïr leur fist mauvaistié toute;
   En leur cuers mist, ainsi le croi,
   PageV02P290
   Amours, pour lui amer en foi. 
   Nonmées les ai, ce sachiez. 
   Ne cuit pas k'entendu l'aiez, 
   Ne je ne quier ne ne vorroie. 
  